மக்கள் தங்களது உடல் எடையைக் கட்டுப்பாட்டில் வைத்துக் கொள்ள, உண்ணும் உணவுகளில் கட்டுப்பாட்டுடன் இருக்கிறார்கள். உங்களது உடல் எடையை வெறும் உணவுகள் மட்டும் அதிகரிப்பது இல்லை. ஆனால் உடல் எடையைக் குறைக்க வேண்டுமானால் குடிக்கும் பானங்களையும் கவனிக்க வேண்டும். நம்மில் பலரும் பழச்சாறுகள் மற்றும் எனர்ஜி பானங்கள் உடலுக்கு ஆரோக்கியமானது என்று நினைத்துக் கொண்டிருக்கிறோம். ஆனால் அதில் சர்க்கரை மற்றும் இதர கெமிக்கல் கலந்த சுவையூட்டிகள் சேர்க்கப்பட்டிருப்பதால், அது ஒருவரது உடல் எடையைக் குறைக்கும் திட்டத்தையே பாழாக்கும் என்பது தெரியுமா?